अंतरराष्ट्रीय वाणिज्य का एक प्रमुख केंद्र होने के कारण फ्रैंकफर्ट एक बहुसांस्कृतिक शहर और 180 राष्ट्रीयताओं के लोगों का घर है। जर्मन जातीय बहुमत के अलावा, तुर्की, अल्बानिया, क्रोएशिया, सर्बिया, मैसेडोनिया, बोस्निया और हर्जेगोविना, भारत, पाकिस्तान, इटली, सोमालिया, इथियोपिया, इरीट्रिया, स्पेन, रूस, पोलैंड, उत्तर अफ्रीकी देशों, ईरान और लेबनान के अच्छे-खासे आप्रवासी शहर की आबादी में शामिल हैं। फ्रैंकफर्ट क्षेत्र यूरोप में कोरियाई समुदाय का दूसरा सबसे बड़ा घर है, जर्मनी की श्रीलंकाई तमिलों की सबसे बड़ी आबादी यहीं रहती है। 

लंबे समय से फ्रैंकफर्ट प्रोटेस्टेंट बहुल शहर रहा था। हालांकि 19वीं सदी के दौरान शहर में कैथोलिकों की आबादी बढ़ती चली गयी। आज इसके नागरिकों का एक छोटा अल्पसंख्यक कैथोलिक है। जर्मनी में यहूदियों के केंद्रीय परिषद के मुताबिक, 7,300 यहूदी फ्रैंकफर्ट में यहूदी धर्म से संबद्ध हैं, जो जर्मनी में इसे यहूदी समुदाय का तीसरा सबसे बड़ा केंद्र (बर्लिन और म्युनिख के बाद) बनाता है।

नृत्य संगीत
जनसंख्या
फ्रैंकफर्ट यूनिवर्सिटी ऑफ अप्लाइड साइंसेज
फ्रैंकफर्ट ओपेरा हाउस